Comencen els treballs per a la renovació de 186 lluminàries en diferents zones de Burjassot
2025-07-24

Aquesta mateixa setmana, l’Ajuntament de Burjassot, des de la regidoria de Serveis Municipals que dirigeix Manuel Pérez Menero, comença els treballs pertinents per a la renovació de les lluminàries existents en diferents zones i carrers del municipi i substitució per noves lluminàries tipus LED.

El projecte, que s’emmarca en el Pla d’Inversions Sostenibles procedent de la Diputació de València 2020-2021, suma un import de 50.050,79 €, i inclou la substitució i renovació d’un total de 186 lluminàries antigues per altres de tipus led en les següents zones: el passeig del Rajolar, el carrer Arturo Cervellera, el carrer Gátova, el carrer Mare de Déu dels Desemparats, el carrer Mariano Ribera, el carrer Pineda, el carrer Benieu, el carrer Moncada, el carrer Dolores Ibárruri, el carrer Luis Gozalvo París, el carrer Mariano Benlliure, el carrer Racó dels Pins, el carrer Colón, el carrer Isabel la Catòlica, la Plaça de la Concòrdia i la Plaça del Carraixet.

La renovació de l’enllumenat en aquestes zones amb la incorporació de la tecnologia LED suposarà també l’adequació de l’òptica de cada costat a les característiques dels vials, l’amplària de les voreres, la calçada, etc., així com la disposició de l’enllumenat que podrà ser unilateral, apariat, tresbolillo, i l’altura de les lluminàries i la separació adequada entre elles.

En el cas de les lluminàries circulars, aniran integrades tant en les zones de la Plaça de la Concòrdia i de l’Avinguda del Rajolar, com en la Plaça del Carraixet, íntegrament.